জন স্মিয়াটন
জন স্মিয়াটন এফআরএস (৮ জুন ১৭২৪ – ১৮ অক্টোবর ১৭৯২) হলো একজন ব্রিটিশ পুরকৌশলী। তিনি বিভিন্ন সেতু, খাল, পোতাশ্রয় ও বাতিঘরের নকশা করেছিলেন। তিনি একজন বিখ্যাত যন্ত্রকৌশলী এবং একজন প্রভাবশালী পদার্থবিজ্ঞানীও ছিলেন। স্মিয়াটন সর্বপ্রথম নিজেকে “পুরকৌশলী” হিসেবে পরিচয় দেন। তাই তাকে “পুরকৌশলের জনক” বলা হয়। তিনি কংক্রিটে জলীয় চুন এবং যোজকে নুড়ি পাথর ও ভাঙা ইটের ব্যবহার শুরু করেন। স্মিয়াটন বার্মিংহামের লুনার সোসাইটির সাথে সম্পৃক্ত ছিলেন।